SREDNJA ŠKOLA OROSLAVJE

KLASA: 602-03/23-17/04

URBROJ: 2140-89-03-23-2

Oroslavje, 26.10. 2023.

**PLAN I PROGRAM VIŠEDNEVNE ŠKOLSKE EKSKURZIJE**

**BRATISLAVA- KRAKOW – PRAG – BEČ**

**od 26. kolovoza – 30. kolovoza 2024.**

**CILJ I ZADACI:**

Upoznavanje kulturno-povijesne baštine Slovačke ( Bratislava ), Poljske (Krakow) , Češke (Prag i Brno ), Njemačke (Dresden) i Austrije (Beč).

Razvijanje prijateljskih odnosa među učenicima.

Posjet Bratislavi i upoznavanje sa kulturno- povijesnom baštinom.

Posjet Krakowu i okolici :krećemo od brdašca WAVEL, gdje je smješten renesansni KRALJEVSKI DVORAC i KATEDRALA stara skoro tisuću godina, te KRALJEVSKA RIZNICA s mnogim neprocjenjivim dragocjenostima. Slobodno vrijeme. Razgled povijesne jezgre: CRKVA SV. FRANJE ASIŠKOG, JAGIELONSKO SVEUČILIŠTE, VRATA SV. FLORIJANA; tvrđava BARBAKAN. Dolazimo do poznatog glavnog trga Rynek Główny, najvećeg gradskog trga u Europi, površine 40.000 m², gotovo nepromijenjena izgleda od 13. st. sa čuvenom gotičkom BAZILIKOM DJEVICE MARIJE.

Posjet rudniku soli Wielizka

Vožnja prema Brnu. Razgled povijesnog dijela Brna.

Prag: Hradčany, Katedrala sv. Víta i Václava, - Karlov most (najstariji gradski most, ujedno i najpoznatija gradska znamenitost, a povezuje Stari grad s drugom obalom Vltave, Malom Stranom) - Staromestské námestí (najstariji i najznačajniji trg u povijesnoj jezgri Praga s crkvom sv. Nikole, spomenikom Janu Husu, Starogradskom vijećnicom i znamenitim Astronomskim satom). Poslije razgleda s vodičem mogućnost odlaska na dvosatnu vožnju brodom po Vltavi od 14-16 sati (uključen buffet ručak), uz najpoznatije građevine i spomenike „Zlatnog grada” (doplata na licu mjesta). Prije dolaska na brod prošetat ćemo luksuznom Pariškom ulicom i vidjeti što je nekoć bila poznata praška židovska četvrt zvana Jozefov. Poslije plovidbe brodom slobodno vrijeme za vlastite aktivnosti, istraživanje grada i uživanje u poznatom češkom pivu, dobrim restoranima i šarenilu božićnih sajmova. Za one koji žele posjetiti neki od praških muzeja, preporučujemo muzej slavnog slikara Muche, Narodni muzej, Narodnu galeriju u Velesajamskoj palači, itd...

Posjet Dresdenu i razgled povijesne jezgre grada.

Posjet Beču i razgled povijesne jezgre grada.

**ODGOJNO – OBRAZOVNI ZADACI I ISHODI ŠKOLSKE EKSKURZIJE:**

Učenici će :

* analizirati i usporediti povijesna razdoblja (Austro-ugarsko i suvremeno razdoblje) u razvoju prošlosti Srednje Europe te razviti interes za povijest, arhitekturu i književnost
* razlučiti pozitivne i negativne učinke strane vladavine navodeći posljedice u gospodarstvu, politici, kulturi i društvu
* obogatiti svoje iskustvo saznanjima o kulturi, povijesti, običajima drugih europskih zemalja
* razviti interes za europsku kulturnu baštinu
* koristiti engleski i njemački jezik u svakodnevnoj komunikaciji
* ojačati osjećaj pripadnosti kolektivu družeći se međusobno kroz dane školske ekskurzije
* promovirati svoju školu i zemlju u komunikaciji s pripadnicima drugih nacionalnosti

Vještine:

* Vještina razumijevanja povijesti (posjet lokalitetima)
* Vještina analize povijesnih događaja
* Vještina snalaženja u prostoru

Datum realizacije školske ekskurzije: 26. kolovoza – 30. kolovoza 2024.

TIJEK I PROGRAMSKI ZADACI ŠKOLSKE EKSKURZIJE:

1.DAN:

* Okupljanje učenika na Oro-tržnici u Oroslavju u ranim jutarnjim satima. Utvrđivanje broja učenika i nastavnika i provjera dokumenata.
* Vožnja prema Bratislavi uz kraća zaustavljanja.
* Po dolasku u Bratislavu razgled grada: Novi most, Bratislavski dvorac, katedrala sv. Martina, Slovačko nacionalno kazalište, Glavni trg, Stara vijećnica, Primacijalna palača, Mihaelov toranj, Predsjednička palača, brdo Slavin. Posjet muzeju Aurelium.
* Polazak prema Krakowu uz kraća zaustavljanja. Smještaj u hotel. Večera.

2.DAN:

* Doručak, odjava iz hotela. Razgled užeg centra grada Krakowa.
* Nastavak putovanja prema rudniku soli Wielizka i obilazak.
* Putovanje prema gradu Brnu. Razgled povijesnih znamenitosti grada.
* Dolazak u Prag u večernjim satima. Smještaj u hotel. Večera.
* Organiziran odlazak u disko -klub uz pratnju profesora i vodiča- fakultativno.

3.DAN:

* Doručak.
* Razgled grada Praga u pratnji lokalnog vodiča: Hradčani: Katedrala sv. Vita- Loreto-Kraljevska Palača-Zlatna Ulica-Mala Strana; Crkva sv. Nikole-Malostranski trg-Karlov most;Stare Mesto: Starogradski trg, Trg. Sv Vaclava, Praska brana. Karlovo sveučilište, Havelska tržnica, Narodna ulica, Narodno kazalište, Akademija znanosti, Staro židovsko groblje i sinagoga.
* Slobodno vrijeme.
* Vožnja brodom Vltavom s ručkom.
* Večera. Organiziran odlazak u disko -klub uz pratnju profesora i vodiča- fakultativno.

4.DAN:

* Doručak
* Poludnevni izlet u grad Dresden.
* Posjeta Aquapalace –Pruhonice- poludnevni boravak

ili posjet muzeju Madame Tussauds (oni koji nisu za kupanje).

* Večera.

5. DAN:

* Doručak i odjava iz hotela.
* Odlazak prema Beču. Nakon razgleda nastavak putovanja do Beča.
* Razgled Beča: Ring (Opera, Parlament, Kazalište, Nova gradska vijećnica, Sveučilište, Zavjetna Crkva), šetnja kroz Hofburg, razgled Schonnbrunna.
* Ručak u Beču.
* Nastavak putovanja prema Oroslavju. Dolazak u večernjim satima.

**NAČIN REALIZACIJE :**

Sazivanje roditeljskih sastanaka. Upoznavanje učenika i roditeljima s planiranom školskom ekskurzijom. Obavijest roditeljima o planiranju ekskurzije s podacima te s traženom potpisanom suglasnošću za ekskurziju. Briga o ponašanju učenika tijekom ekskurzije.

Dogovor o vremenu polaska i povratka.

Priprema na satovima razredne zajednice za izlet.

**TROŠKOVNIK /CIJENA EKSKURZIJE:**

Uključuje prijevoz Oroslavje-Bratislava-Krakow-Prag- Aquapalace - Dresden –Beč – Oroslavje.

Smještaj u Krakowu, 1 polupansion, hotel 3\*

Smještaj u Pragu. 3 polupansiona, hotel 3\*, središte grada

Troškovi lokalnog vodiča.

Svi razgledi gradova i ulaznice prema programu.

Roditelji snose troškove za planirani izlet uz mogućnost plaćanja u više mjesečnih rata.

Ulaznice:

* Aurelium
* Wielizka
* Vltava – vožnja brodom i ručak ,
* Aquapark – fakultativno poludnevno ili Madame Taussaud – fakultativno
* Schonbrunn (grand tour)
* Organizirani izlazak u disco-klub, 2 večeri, fakultativno.

**NAČIN PRAĆENJA I VREDNOVANJA OSTVARENIH REZULTATA:**

Učenici prosuđuju ekskurziju (druženje, sadržaje, tijek).

Poticaj učenicima da i sami posjećuju kulturno-povijesne institucije. Razvijanje znanja i pamćenja. Povezivanje različitih kulturnih sadržaja ( povijesti, arhitekture, likovne umjetnosti, književnosti). Nakon povratka učenici pripremaju prezentaciju za web stranicu škole i Nastavničko vijeće.

**NOSITELJI AKTIVNOSTI:**

Vesna Lipovac, 3A, pratiteljica (11 učenik)

Damir Čukman, pratitelj, 3B (22 učenika)

Ema Šabanović-Baldun, pratiteljica, 2d ( 20 učenika)

Vinko Cukovečki, pratitelj, 2E ( 24 učenika)

Mihaela Jazvec, voditeljica 2.c (18 učenika)